recursal/SuperWikiNEXT-32B huggingface dataset:
"**Tota pulchra es**" est prex Virgini Mariae, matri  Iesu Christi, dicata: 

*Tota pulchra es, Maria, et macula originalis non est in te.*
*Vestimentum tuum candidum quasi nix, et facies tua sicut sol.*
*Tota pulchra es, Maria, et macula originalis non est in te.*
*Tu gloria Jerusalem, tu laetitia Israel, tu honorificentia populi nostri.*
*Tota pulchra es, Maria.*

Hymni et preces Christianae

Adeste Fideles · Adoro te devote · Ad regias Agni dapes · Aeterne Rex Altissime · Agnus Dei · Alma nox · Alma Redemptoris Mater · Alto ex Olympi vertice · Amazing Grace · Angele Dei · Angelus Domini · Anima christi · A solis ortus cardine · Audi benigne Conditor · Aurora, solis nuntia · Ave Maria · Ave maris stella · Ave Regina Coelorum · Ave verum corpus · Beata nobis gaudia · Beate Pastor Petre · Benedictus · Benedictus es Domine Deus · Caelestis agni · Caelestis aulae nuntius · Caelestis urbs Jerusalem · Caelitum Joseph decus · Christe sanctorum · Confiteor · Cor arca · Conditor alme siderum · Credo · Crudeles Herodes Deum · Custodes · Decora lux aeternitatis · Deus tuorum militum · Domare cordis impetus · Genuit puerpera regem · Gloria in excelsis · Gloria Patri · Kyrie · Lauda Sion · Litaniae Lauretanae · Litaniae Sanctorum · Litaniae Iesu Christi Sacerdotis et Victimae · Magnificat · Memorare · Nunc dimittis · Nunc Sancte nobis Spiritus · O Sanctissima · Pange Lingua · Pater noster · Quem pastores laudavere · Regina Caeli · Requiem · Salve Regina · Sanctus · Signore delle cime · Signum Crucis · Stabat Mater · Sub tuum praesidium · Symbolum Apostolorum · Symbolum Nicaenum Constantinopolitanum · Symbolum Quicumque · Tantum ergo · Te Deum · Tota Pulchra Es · Veni Creator Spiritus · Veni Redemptor Gentium · Veni Sancte Spiritus · Vexilla Regis  

**Ordines orationum**  

Rosarium
Despectus in Fretum Floridense ex spatio,
Freta et canales circa Insulas Bahamenses.
Principalis Freti Floridensis pars.
**Fretum Floridense,** vel **Fretum Floridae** (Anglice *Florida Strait* et *Florida Straits*; Hispanice *Estrecho de Florida*), est fretum ad meridiem et orientem versus continentis Americae Septentrionalis situm, inter Sinum Mexici et Oceanum Atlanticum, atque inter Martyres insulas Civitatum Foederatarum et Cubam iacens usitate dictum. Quod loco angustissimo inter Caionem Os et litus Cubanum est 93 milia latum, atque usque ad 6000 pedum altum. Fretum Vim Marinam Floridensem, initium fluminis Floridae, ex Sinu Mexici in mare ad orientem versus effert.

In litteris
-----------

Fretum Floridense est locus libri *De Sene et Mari,* brevis mythistoriae ab Ernesto Hemingway, auctore Civitatum Foederatarum, Bimini in insula Bahamensi anno 1951 scriptae annoque 1952 editae. Etiam in Florida meridiana fretisque Floridensibus positus est *Florida Straits,* mythistoria comica a Laurentio Shames scriptus (1992), ubi *straits,* vocabulum Anglicum, paronomasiam facetiarum significationum 'freti' et 'angustiarum' (difficultatum) statuit. Etiam est mythistoria *The Straits of Florida* a Marty Cox scriptum (2013).

Nexus interni
-------------

* Fauces Caecae
* Fauces Captivae
* Havana
* Insulae Turcenses et Caicenses
* Miamia

Notae
-----

1. ↑  Etiam *Freta Floridensia.*
2. ↑  Etiam *Freta Floridae.*
3. ↑  "Strait of Florida," www.sea-seek.com.
4. ↑  Ernest Hemingway, *The Old Man and the Sea* (Novi Eboraci: Charles Scribner's Sons, 1953).
5. ↑  Liber 27 000 fere verborum habet. The Editors. "From Ernest Hemingway to the Editors of Life," *Life* 33 (8):124, 25 Augusti 1952 (Time, Inc. ISSN 00243019).

Bibliographia
-------------

* Conger, Paul Sidney. 1954. *A new genus and species of plankton diatom from the Florida straits.* Vasingtoniae: Institutum Smithsonianum.
* Cox, Marty. 2013. *The Straits of Florida.* Cox & Associates. ISBN 0615787843, ISBN 978-0615787848.
* Shames, Laurence. 1992. *Florida straits: a novel.* Novi Eboraci: Simon & Schuster. ISBN 0671749331.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Fretum Floridense** spectant. |

|  |  |
| --- | --- |
|  | **Situs geographici et historici:** *Locus*: 23°56′3″N 80°55′33″W • *GeoNames* • Thesaurus Getty • Encyclopædia Britannica |
Thomas Dörflinger anno 2014
**Thomas Dörflinger** (natus die 27 Augusti 1965 in Tiengen in Badenia-Virtembergia) vir publicus Germanicus factionis CDU est.

Munus
-----

Postquam anno 1984 testimonium maturitatis accepit et militiam absolvit, Constantiae historiae et rebus politicis studebat atque 1992 diploma adeptus est. Tum pro statione radiophonica RTL operam dedit, anno 1994 - 1995 pro ministra foederali Claudia Nolte et tum pro diurnario *Schwarzwälder Bote* operam dedit.

Cursus honorum
--------------

Anno 1984 Dörflinger ad factionem CDU accessit atque anno 1998 primo legatus ad Dietam Foederalem Germaniae electus est et ad hunc diem manet.

Familia
-------

Pater eius  Werner Dörflinger annis 1980 - 1998 etiam legatus ad Dietam Foederalem erat. Ipse Thomas Dörflinger uxorem duxit atque duos filios habet.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Thomas Dörflinger** spectant. |

* Biographia apud situm interretialem Dietae Foederalis Germaniae
* pagina personalis
*Vide etiam paginam discretivam:* Fretum Gallicum (discretiva)

Freti Gallici situs (tabula Anglice signata).
**Fretum Gallicum** sive **Britannicum** (Francogallice *Pas de Calais*; Anglice *Strait of Dover*) est fretum inter Franciam et Britanniam quod Manicam cum Germanico Mari coniugit. Litoribus Angliae meridianae Dubris Franciaeque septentrionalis Calesium urbes proximae sunt. Latitudo angustior triginta tribus milibus trecentis metrorum pandit.

Historia
--------

Freti Gallici prima traiectio per aërem,  Ianuario 1785.
Die 7 Ianuarii 1785, e Dubre profecti usque ad Guînes, fretum Gallicum una transiverunt Petrus Blanchard, vir Francogallicus, et Ioannes Jeffries, adiutor Americanus, intra globum aërostaticum cuius globum hydrogenio inflato erat. Traiectio duae horae et dimidia duravit, non sine periculo, quoniam aëronavis altitudinis ter perdidit.

Despectus in fretum ex satellite.
*Bleriot XI,* primum aëroplanum quod fretum Gallicum transivit.
Die 25 Iulii 1909, Ludovicus Bleriot fretum Gallicum intra aëroplanum *Blériot XI* transivit. Traiectio e Calesio usque ad Dubrem 38 km patuit duravitque triginta-septem minuta.

Notae
-----

1. 1 2  "Fretum Gallicum, Fretum Britannicum, Fretum Morinorum": *Dictionnaire de géographie ancienne et moderne à l’usage du libraire et de l’amateur de livres* (Parisiis: Firmin Didot Frères, 1870).
2. ↑  "Fretum Gallicum": William Smith, *Dictionary of Greek and Roman geography* (Bostoniae: Little, Brown and Co. 1854).
3. ↑  Haud dissimiliter Latine "Fretum Calesii": *Archives départementales antérieures à 1790—Sarthe* (Cenomanis: Imprimerie Ed. Monnoyer, 1870) p.309

Nexus interni
-------------

* Cantium
* Fretum Calesii (praefectura Franciae)
* Mare Germanicum
* Oceanus Britannicus
Fretum Magellanicum
Despectus in Fretum Magellanicum ex satellite.
**Fretum Magellanicum** (Hispanice *Estrecho de Magallanes,* Lusitanice *Estreito de Magalhaes,* Francice *Détroit de Magellan,* Anglice *Strait of Magellan,* Hollandice *Straet van Magallanes* seu *Straat Magellaan*) est fretum in Chilia situm, inter extrema continentis Americae Australis partem australem et insulam Terram Ignium. Detectum fuit kalendis Novembribus anno 1520 a Ferdinando Magellano, exploratore Lusitano et praefecto classis Hispanicae quinque navium, quae Carolus Rex I Hispaniae (seu Carolus V Sacri Imperii Romani Germanici) invenitum transitum per extremam Novi Mundi partem australem in Insulas Moluccas commisit. Nomen *Fretum Omnium Sanctorum* Magellanus ipse huic freto imposuit, sed posteriores id semper *Fretum Magellanicum* appellant.

Notae
-----

1. ↑  Vide locutiones "ad fretum magellanicum" et "In rupibus humidis freti Magellanici"; in C. H. Persoon, ed. *Synopsis Plantarum, seu Enchiridium Botanicum, complectens Enumerationem Systematicam Specierum Hucusque Cognitarum* (Parisiis Lutetiorum: apud Carol. Frid. Cramerum; et Tubingae: apud J. G. Cottam, 1805), p. 15.
Tabula Freti Drakeani finitima locorum locos A, B, C, D, E, F, secundum Foedus Pacis et Amicitia anni 1984 inter Tsiliam et Argentinam (Anglice signata).
Obliqua altitudinis descriptio, cum salinitate et temperatura aquae superficialis (Anglice signata).
**Fretum Drakeanum** est corpus aquae inter australem Americae Australis apicem prope Hornanum Caput, Tsiliam, et Insulas Aemodas Australes Antarcticae. australem et occidentalem Oceani Atlantici partem (Mare Scotianum) cum meridianam et orientalem Oceani Pacifici partem conectit, et in Oceanum Australem extenditur.

Historia
--------

Fretum suum nomen ex Francisco Dracone Equite, pirata saeculi sexti decimi, deducit; cuius sola navis praedatoria reliqua, Freto Magellanico transito, procul ad australem Septembri 1578 vento adacta est. Hic casus apertam inter oceanos Atlanticum et Pacificum coniunctionem subiecit.

Anno autem 1525, nautae Francisci de Hoces navigatoris Hispanici, ad australem ab aditu Freti Magellanici vento adacti, crediderant eos finem terrae vidisse et hic casus ut videtur hoc transitum subiecerat. Qua pro causa, nonnulli historici Hispanici, Americani Latini, aliique fontes fretum Hispanice *Mar de Hoces* appellant.

Primus transitus Europaeus per fretum notus fuit navigatio anno 1616 *Eendracht,* navis Nederlandicae, praefecto Gulielmo Schouten navigatore Nederlandico duce, qui eodem tempore Hornanum Caput nominavit.

* Maria horrida et turbida saepe in Freto Drakeano videntur.Maria horrida et turbida saepe in Freto Drakeano videntur.
* Peregrinatores cetacea in Freto Drakeano observant.Peregrinatores cetacea in Freto Drakeano observant.
* Phoebetria palpebrata Fretum Drakeanum supervolat.*Phoebetria palpebrata* Fretum Drakeanum supervolat.
* Megapterae novaeangliae saepe in Freto Drakeano videntur.*Megapterae novaeangliae* saepe in Freto Drakeano videntur.
* Lagenorhynchi crucigeri in freto prosaliunt.*Lagenorhynchi crucigeri in freto prosaliunt.*
* Fretum Drakeanum inter Americam Australem et Antarcticam.Fretum Drakeanum inter Americam Australem et Antarcticam.
* Proiectio orthographica Freti Drakeani.Proiectio orthographica Freti Drakeani.

Notae
-----

1. ↑  "Drake Passage Fretum Drakeānum 2n" (Latinorum Novorum Vocabulorum Index: Geographical Vocabulary | compiled by Leo Latinus,).
2. ↑  Javier Oyarzun, *Expediciones españolas al Estrecho de Magallanes y Tierra de Fuego* (Matriti: Ediciones Cultura Hispánica, 1976), ISBN 84-7232-130-4.

Nexus interni
-------------

* Canalis Beagle
* García de Nodal
* Fretum Magellanum

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Fretum Drakeanum** spectant. |

* De bathymetria freti,
* Fabula personalis de transitu freti,
* Imago verticis in freto,
Wikidata Brixonia
Res apud Vicidata repertae:Brixonia: insigneBrixonia: insigne
*Civitas*: Italia  
*Locus*: 45°44′0″N 7°24′0″E  
*Numerus incolarum*: 954  
*Zona horaria*: UTC+1, UTC+2  
Situs interretialis  
*Nomen officiale*: Brissogne
**Gestio**

*Procuratio superior*: Vallis Augustana  

**Geographia**

*Superficies*: 25.51 chiliometrum quadratum  
*Territoria finitima*: Carvantium, Cunia, Pollinum, Ad Quartum, Fanum Sancti Marcelli Augustensium  

**Tabula aut despectus**

Brixonia: situsBrixonia: situs
Brixonia
**Brixonia** (-ae, *f.*) (hodie vulgo *Brissogne*) est vicus ac municipium Italiae, circiter 1 000 incolarum, in Libera Regione Valle Augustana situm. Incolae *Brixonienses* appellantur.

Insigne
-------

* Municipium Italiae*Municipium Italiae*

Fractiones
----------

Bondinaz, Bruchet, Chésalet, Établoz, Fassoulaz, Grand-Brissogne, Grand-Fauve, Grange, Le Chaney, Le Moulin, Petit-Pollein, Le Pouyet, Île-Blonde, Les Îles, Luin, Neyran, Neyran-Dessous, Neyran-Dessus, Pâcou, Pallu-Dessous, Pallu-du-Milieu, Pallu-Dessus, Passerin, Primaz (chef-lieu), Vaud.

Municipia finitima
------------------

* Carvantium (seu Calventianum) (hodie vulgo *Charvensod*),
* Cunia (seu Conia) (hodie vulgo: *Cogne*),
* Pollinum (Vallis Augustana) (seu Pollenum) (hodie vulgo *Pollein*),
* Ad Quartum (seu Quartus ab Urbe Lapis (Augusta Praetoria)) (hodie vulgo *Quart*),
* Fanum Sancti Marcelli Augustensium (hodie vulgo *Saint-Marcel*).

Nexus interni
-------------

* Vallis Augustana,
* Augusta Praetoria.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Brixoniam** spectant. |

Pinacotheca
-----------

* Collocatio finium Municipii Brixoniae in Libera Regione Vallis Augustanae.Collocatio finium Municipii Brixoniae in Libera Regione Vallis Augustanae.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Vol II, Torino 1840
*Si organum botanicum quaeris, vide paginam caulis.*
In mythologia Graeca, **thyrsus** (Graece: θύρσος, *thýrsos*) est baculum a ferula communi tecta cum hederis pampini  et folia, aliquando circumvolvae cum taeniis et semper strobilus pinensis cacumine. Haec bacula portati sunt a Dionyso et comites eius. Euripides scripsit mel stillabat a baculis thyrsanis quae maenades portabant. Thyrsus fuit sacra instrumenta in religiosis sacri ritibus et festis celebrationibusque.

Pinacotheca
-----------

* Maenas thyrsum tenet: *Malice*, a Gulielmus Adolphus Bouguereau anno 1899.
* *Relief* Romananus monstrat Maenas thyrsum tenet. Museum Prado Matrito).
* Maenas furiosa, tenet thyrsum pantheramque cum serpente circumvolvus in orbem caput eius. Antiqua Graeca Atticana alba cylix 490 - 480 aCn ex urbe Etrusciana Volci. *Staatliche Antikensammlungen Munich Germany* Monaco.
* *Bacchus Triumphant*, a Johanne Reinhard Weguelin anno 1882.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **thyrsum** spectant. |
Quadrae qualitatum astrologiarum coloribus illustratae
**Qualitas** in astrologia est **typus** signi zodiaci, aut *cardinalis* aut *fixus* aut *mutabilis*. Quaterna signa pertinent ad unamquamque qualitatem. Sol transit in zonam signi cardinalis, cum sit aut aequinoctium, solstitium, aequinoctium, aut solstitium. Exempli gratia, cum sit aequinoctium vernum, 21 Martii, Sol transit in zonam Arietis, quod est signum cardinale. Spatia signorum mutabilium sunt ante signorum cardinalium, ergo Sol semper transit ex signo mutabili in signum cardinale, cum sit aequinoctium vernum, solstitium, aequinoctium autumnale, aut solstitium brumale. Spatia signorum fixorum autem sunt inter spatia signorum cardinalium et mutabilium. Astrologi credunt esse indoles eiusdem generis in signis eiusdem qualitatis, e.g. signa fixa sunt pertinaces patientesque. Cum zodiacus delineetur in forma circuli, signa eiusdem qualitatis quadram formant. In pictura a dextra quadra rubra demonstrat signa cardinalia, viridis signa fixa, caerulea signa mutabilia.

Signa zodiaca secundum qualitatem
---------------------------------

### Cardinalia

* Aries
* Cancer
* Libra
* Capricornus

### Fixa

* Taurus
* Leo
* Scorpio
* Aquarius

### Mutabilia

* Gemini
* Virgo
* Sagittarius
* Pisces

Notae
-----

1. ↑  *Dictionary of Medieval Latin from British Sources*, s.v. "qualitas".

Astrologia

|  |  |
| --- | --- |
| Signa zodiaca | Aries · Taurus · Gemini · Cancer · Leo · Virgo · Libra · Scorpio · Sagittarius · Capricornus · Aquarius · Pisces |
| Theoria astrologica | Planetae · Elementum · Qualitas ·  Sexus · Aspectus · Figura aspectuum · Syzygia |
| Aspectus | Coniunctio · Oppositio · Triangulum · Quadratum · Sextilis · Quincunx |
| Figurae aspectuum | Crux grandis · Draco · Incunabula · Rectangulum mysticum · Sextilis grandis · Triangulum grande · Yod · Sextilis grandis 22 Iulii 1995 |


 Eget haec commentatio nexum Wikidata. Quem adde si potes.
*Vespa crabro*

---

**Animalia** — Arthropoda

Classis : Insecta   
Ordo : Hymenoptera   
Subordo : Apocrita   
Familia : Vespidae   
Subfamilia : **Vespinae**   
   
Subdivisiones: Genera\**Dolichovespula*
* †*Palaeovespa*
* *Provespa*
* *Vespa*
* *Vespula*

Reliqua *Palaeovespae florissantiae,* vespae exstinctae
**Vespinae** sunt subfamilia insectorum familiae Vespidarum, cui sunt maximae notissimaeque vespae eusociales, inter quas *Vespae* verae, atque *Dolichovespulae* et *Vespulae.* Aliud genus, *Provespa,* est parvus, vix notus vesparum nocturnarum Asiae Meridio-Orientalis grex. Unum genus, *Palaeovespa,* inter fossilia Eocaenis ex Colorato exfossa descriptum est. Grex omnes per continentes praeter Antarcticam inveniri potest. Aliquae harum vesparum sunt species invadentes, extra earum distributionem geographicam endemicam introductae, quae gravissimae pestes fieri possunt.

Nexus externi
-------------


|  |  |
| --- | --- |
|  | Vide **"Vespinas"** apud **Vicispecies**. |


|  |  |
| --- | --- |
|  | **Vicimedia Communia** plura habent quae ad **Vespinas** spectant. |
Wikidata Thomas Holopainen
Res apud Vicidata repertae:Thomas Holopainen: imagoThomas Holopainen: imago
*Nativitas*: 25 Decembris 1976; Kitee  
*Patria*: Finnia  
*Nomen nativum*: Tuomas Lauri Johannes Holopainen
**Officium**

*Munus*: Clavilista, musicographus, poëta, productor musicae, Auctor carminum  

**Familia**

*Coniunx*: Johanna Kurkela  

**Thomas Holopainen** (Finnice *Tuomas Lauri Johannes Holopainen,* natus Kidibus in commune Finniae die 25 Decembris 1976) est musicus Finnicus, qui ante omnia notus est clavichordista compositorque gregis musici Nightwish. Clavicinare septem annos natus, theoriae musicae studere novem annos natus coepit. Deinde studio excitatus est gravis metalli, atque anno 1996 gregem musicum proprium condidit, cuius nomen Nightwish factum est. 

Anno 2014 album *Music Inspired by the Life and Times of Scrooge McDuck*, quod positum est in *The Life and Times of Scrooge McDuck* libro nubeculato a Don Rosa confecto, edidit. Anno insequenti nuntiatum est eum Iohannam Kurkelam cantricem Finnicam, quae in hoc albo cecinit, uxorem duxisse.

Anno 2018 gregem musicum nomine *Auri* una cum Kurkela uxore et Troy Donockley musico Anglico condidit. Die 23 Martii album eiusdem nominis, *Auri*, in medium prolatum est. 

Holopainen est cooperatus etiam cum Silentio, Indica, et Kotiteollisuus, gregibus Finnicis.

Discographia
------------

### Cum *Nightwish* grege

* *Angels Fall First* (1997)
* *Oceanborn* (1998)
* *Wishmaster* (2000)
* *Century Child* (2002)
* *Once* (2004)
* *Dark Passion Play* (2007)
* *Imaginaerum (2011)*
* *Endless Forms Most Beautiful (2015)*

### Solus

* *Music Inspired by the Life and Times of Scrooge* (2014)

### Cum *Auri* grege

* *Auri* (2018)

Nexus externi
-------------

* Situs interretialis tuomas-holopainen.com
* Holopainen apud nightwish.com **(Anglice, Finnice, Germanice)**
**Quaestio Ladina** (Italiane: *Questione Ladina*) est disputatio, num inter Linguam Rhaeticam (Grisoniae), Linguam Ladinam vallium Dolomianarum et Linguam Foroiuliensem (in regione Fori Iulii) sit arta affinitas, qua terminus maior (Lingua Raetoromanica sive *Romanica Alpina*) has linguas complectens iustificetur.

A saeculo vicesimo usque ad hunc diem quaestio inter linguarum peritos disputatur. Gravitas quaestioni obtigit, quod in controversiis politicis adhibebatur.

Propositio Raetoromanica
------------------------

*Graziadio Ascoli* (1829–1907) linguista tantas communitates inter Linguam Rhaeticam, Ladinam et Foroiuliensem esse affirmavit, ut originaria Lingua Raetoromanica inter Grisoniam (in Helvetia) et regionem Fori Iulii (in Italia) postulanda esset. *Theodorus Gartner* (1843–1925) Vindobonensis hypothesin amplius elaboravit. Eis persuasum erat rebus geographicis unitatem originariam in dialectos admodum differentes divisas, lingua Theodisca in meridiem et lingua Italiana in septentriones diffusis dialectos denique segregatas esse.

Propositio Galloromanica
------------------------

Altera pars linguistarum pervestigationes *Caroli Battisti* (1882–1977) et *Caroli Salvioni* (1858–1920) sequuntur, qui Lingua Raetoromanica tantum Linguam Rhaeticam Grisoniae (cum quinque dialectis eius) significant. Unitas cum Lingua Ladina et Foroiuliensi esse nihil nisi rem a linguistis fictam sine fundamento in re.

Proprietates cum Lingua Ladina Foroiulianensique plus minusve in in multis dialectis Galloromanicis ab Alpibus in meridiem versus, quae ad linguam Italianam numerentur, inveniri, quo communitates linguae Raetoromanicae, quae ferantur, proprietates typicas pristinae dialecti Galloromanciae propter locorum secessum servatae sint.

Finis in re civili
------------------

Controversiae inter *Ascolianos* et *Battistinos* primo solum in foro scientifico habebantur. Ab initio saeculi vicesimi quidem opiniones *Battistinae* etiam ab iis, qui omnes linguae Italianae homines in unam civitatem coniungere volebant (Italiane: *Irredentisti*), receptae sunt, confisi, quod secundum eam hypothesin etiam locutores linguae Rhaeticae, Ladinae Foroiuliensis Italiani essent, qui in unam civitatem Italiae coniugendi essent. Inde secundum logicam nationalistarum etiam canto Helveticus Ticino et maxima pars Grisoniae Italiae adiungenda esset.

Positio hodierna
----------------

* Quidquid pervestigatione linguisticae historicae reperitur rebus politicis adhibendum non est.
* Nihil refert, utrum linguae Rhaetica, Ladina Foroiuliensisque sint dialecti Galloromanicae an non: Locutores praesentes aliter sentiunt.
* Varietates Italiae septentrionalis a linea Spedia-Ariminum in septentrionem versus existimatione linguistarum non sunt Italianae, sed ad linguas Romanicas occidentales pertinent. Quod, cum in controversiis saeculi undevicesimi et vicesimi ineuntis nullius momenti fuisset, hodie proprietas linguae culturaeque "padanae" inter alios a  *Lega Nord* vehementissime affirmatur.

Nota
----

1. ↑  Unitas Italiae in periculo est (Theodisce)
Wikidata Felix Gaffiot
Res apud Vicidata repertae:Felix Gaffiot: imagoFelix Gaffiot: imago
*Nativitas*: 27 Septembris 1870; Liesle  
*Obitus*: 3 Novembris 1937; Mouchard  
*Patria*: Francia  
*Nomen nativum*: Félix Joseph Gaffiot
**Officium**

*Munus*: lexicographus, Latinista  

**Memoria**

*Laurae*: Eques Legionis Honoris  
*Sepultura*: Liesle  

**Felix Gaffiot** fuit professor Francogallicus natus anno 1870 et mortuus clade autocinetae anno 1937. Auctor est Lexici Latino-Francogallici Gaffiot.

Vita
----

Natus est 27 Septembris 1870 in Liesle (Francia). Pater fuit magister puerorum, mater scriba. Gaffiot gradu universitatis in studio litterarum adeptus est. Munere professoris functus est quo regulas grammaticas linguae Latinae calleret. Thesim de lingua latina discenda sustinuit, tum factus est professor in Universitate Parisiensi. Discordio inter collegas orto, Universitatem Parisiensem liquit novumque munus in Universitate Vesontione accepit. Proditus est decanus facultatis litterarum anno 1933. Obiit die 2 Novembris 1937, videlicet uno mense ante decessionem in otium senectutis.

Nexus interni
-------------

* Lexicon Gaffiot

Nexus externi
-------------

* **(Francogallice)** Marie-Laure Maisonneuve, *Félix Gaffiot, latiniste et épicurien*
**Wáng Bāo**, litteris Sinicis 王褒 (natus in oppido Zizhong provinciae hodiernae Suchuen fortasse saeculo I a.C.n. ineunte; mortuus medio saeculo) fuit poeta e regione Shu oriundus in Serica meridio-occidentali.

Opera eius imperatori Xuan principique Liu Shi valde placebant, qui eum iuxta aulam imperii Sigani in urbe retinuerunt. Legatus ab imperatore missus est in regionem nativam, quo itinere mortem obiit (ante annum 49 a.C.n. ut videtur, quo anno Xuan ipse mortuus est). Carmina decem Wang Bao in florilegio *Chu ci* comprehenduntur sub rubrica *Jiu huai*, scilicet "Novem dolores". E rhapsodiis (generis Sinensis *fu*) una, titulo *Dongxiao fu*, scilicet "rhapsodia tibiarum" (de instrumento musico *dongxiao* appellato) in anthologia *Wen xuan* comprehenditur; altera, titulo *Ganquan fu* seu *Ganquan gong fu* ("rhapsodia palatii fontium dulcium") villam imperatoris rusticam Ganquan gong describit. Wang Bao etiam carmen satyricum "Tong yue" ("syngrapha servi") composuit de officiis servi quem se apud Chengdu emisse praetendit; quo carmine de confectione potionis theae primus omnium nobis cognitorum refert.

Opera
-----

* *Jiu huai* ("novem dolores")
* "Tongyue" ("syngrapha servi")
* *Ganquan fu* ("rhapsodia palatii fontium dulcium")
* *Dongxiao fu* ("rhapsodia tibiarum")

Bibliographia
-------------

* David Hawkes, interpr. *The Songs of the South* (Harmondsworth: Penguin Books, 1985) pp. 269-280
* David R. Knechtges, interpr. *Wen xuan* vol. 3 (Princetoniae: Princeton University Press, 1996) pp. 233-245
* David R. Knechtges, Taiping Chang, edd. *Ancient and Early Medieval Chinese Literature: A Reference Guide* vol. 2 (Lugduni Batavorum: Brill, 2013) pp. 1126-1134 (Paginae selectae apud *Google Books*)
Bulgarica Sancti Quadrati icon.
**Quadratus** (mortuus Athenis circa annum 130) fuit episcopus Atheniensis et apologeta Christianus, quem Christianismus Orientalisinter Septuaginta Discipulos numerat.

Quadratus Atheniensis primus apologeta Christianus habetur. Eusebius Caesariensis eum inter discipulos apostolorum, imprimis Pauli et Ioannis numerat, quare ad Patres Apostolicos pertinet. Quadratus quosdam a Christo sanatos novisse dicitur. Episcopus Dionysios Corinthius, qui anno 171 mortuus est, refert Quadratum munus episcopale Athenarum post martyrium decessoris sui, Sancti Publii, suscepisse. Cum Hadrianus imperator Athenas vel Asiam Minorem annis 120 visitaret, Quadratum, ut Eusebius narrat, imperatori apologiam tradidisse, qua religionem Christianam probavisset affirmans se ipsum nonnullos a Iesu sanatos vel a mortuis resuscitatos obviam fuisse. Apologia non iam exstat, loco ab Eusebio relato excepto.

Quadratus circa annum 130 mortuus est. Lapidationi superstitem in carcere mortuum esse traditum est. Eius succesor quidam Leonidas factus est. Quadratus sanctus colitur. Eius festum est dies 26 Maii in Ecclesia Catholica et die 22 Septembris in Ecclesiis Orthodoxis.

Nexus externi
-------------

* Hubertus Drobner, "QUADRANTINUS, Fabian" in *Biographisch-Bibliographisches Kirchenlexikon*  vol. 7 (Herzberg, 1994. ISBN 3-88309-048-4) , columnae 1081–1084 **(Theodisce)**
"**Iohannes fac totum**" est locutio saeculo XVI usitatum ad hominem describendum qui multa munera vel officia efficit, nullo profunde cognito. Taliter comoedus Robertus Greene, duarum universitatum alumnus, Gulielmum Shakesperium anno 1592 descripsit qui, modestius eruditus, ludos scaenicos meliori successu docebat. 

Locutio anno 1618 Anglice verbis ***Jack of all trades*** versa est in opere Galfridi Minshull (*... some broken cittizen, who hath plaid Iack of all trades*) et saepe repetita, e.g. anno 1687 (*Your writings are like a Jack of all trades shop, they have variety, but nothing of value*). Postea additum est responsum ***... and master of none***, e.g. anno 1878: *It would be unfair to say of Lord Brougham that he was "Jack of all trades and master of none".*

Notae
-----

1. ↑  Robertus Greene, *Greene's Groat's Worth of Wit* (1592)
2. ↑  Galfridus Minshull, *Essays and Characters of a Prison* (1618) p. 24 (apud *OED*)
3. ↑  M. Clifford, *Notes Dryden* (1687) vol. 1 p. 3 (apud *OED*)
4. ↑  S. Walpole, *History of England* (1878) vol. 1 p. 311 (apud *OED*)

Bibliographia
-------------

* "Factotum" et "*Jack* n. 1" in *The Oxford English Dictionary* (Oxonii: Clarendon Press, 1989. 20 voll.)
Wikidata Wang Yi
Res apud Vicidata repertae:Wang Yi: imagoWang Yi: imago
*Nativitas*: 19 Octobris 1953; Pechinum  
*Patria*: Res publica popularis Sinarum  

**Officium**

*Officium*: Minister of Foreign Affairs of the People's Republic of China, Director of the Taiwan Affairs Office of the State Council, State Councilor of the People's Republic of China, Deputy Foreign Minister of the People's Republic of China, Deputy Foreign Minister of the People's Republic of China, Chinese Ambassador to Japan, Q113015343  
*Munus*: politicus, legatus, international forum participant  

**Consociatio**

*Factio*: Factio Communistae Sinensis  

**Memoria**

*Laurae*: Order "Danaker", Medal of the Oriental Republic of Uruguay  

**Wang Yi** seu litteris Sinicis 王毅 (Pechini natus die 19 Octobris 1953) est politicus rei publicae popularis Sinarum.

Iuvenis ab anno 1969 octo annos in Serica boreo-orientali in exercitu constructionis laboravit. In urbe natali reditus linguae Iaponensi apud universitatem studiorum internationalium Pechinensem studuit. Deinde apud sectionem Asiaticam ministerii a rebus externis operam dedit, sed ab anno 1989 usque in 1994 Tokium missus est iuxta legationem Sinensem. Brevius temporis spatium universitatem Georgiopolitanam, longius universitatem rerum externarum Sinensem frequentavit. Minister vicarius a rebus externis Asiaticis a mense Februario 2001 meruit, omnium ministrorum vicariorum iuvenissimus. Mox a mense Septembri 2004 legatus rei publicae popularis Sinarum iuxta regimen Iaponense, sed a Iunio 2008 rector dicasterii rerum Taiwanensium factus est. Die 16 Martii 2013 minister a rebus externis creatus est.

Bibliographia
-------------

* Chris Buckley, "China’s Foreign Minister Castigates Canadian Reporter for Rights Question" in *New York Times* (3 Iunii 2016)
* "North Korea must not provoke international community, China says" in *The Guardian* (5 Augusti 2017)

Nexus externi
-------------

* Vita apud *China Vitae*
* Beimeng Fu, "People Are Super Thirsty Over This Diplomat And It's Kinda Weird" (21 Iulii 2016) apud *BuzzFeed*

Ministri rerum externarum rei publicae popularis Sinarum

|  |  |
| --- | --- |
|  |  |
| Zhou Enlai 1949 • Chen Yi 1958 • Ji Pengfei 1972 • Qiao Guanhua 1973 • Huang Hua 1976 • Wu Xueqian 1982 • Qian Qichen 1988 • Tang Jiaxuan 1998 • Li Zhaoxing 2003 • Yang Jiechi 2007 • Wang Yi 2013 • Qin Gang 2022
周恩来 • 陈毅 • 姬鹏飞 • 乔冠华 • 黄华 • 吴学谦 • 钱其琛 • 唐家璇 • 李肇星 • 杨洁篪 • 王毅 • 秦刚
*Opus geopoliticum • Ministri a rebus externis civitatum Asiaticarum hodiernarum**Capsae cognatae:* Praesides consilii rei publicae popularis Sinarum |
|  |
Wikidata Wangerland
Res apud Vicidata repertae:Wangerland: insigneWangerland: insigne
*Civitas*: Germania  
*Locus*: 53°39′0″N 7°57′0″E  
*Numerus incolarum*: 9 130  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus Frisicus  

**Geographia**

*Superficies*: 176.19 chiliometrum quadratum  
*Territoria finitima*: Wilhelmshaven, Geverae, Schortens  

**Tabula aut despectus**

Wangerland: situsWangerland: situs
Wangerland ex aere visum
Curia communis Wangerland in vico Hohenkirchen sita
**Wangerland** est commune Saxoniae Inferioris et pars Circuli Frisici. Ad Wangerland vici Altgarmssiel, Förrien, Friederikensiel, Hohenkirchen (hic est sedes administrationis), Hooksiel, Horumersiel, Middoge, Minsen, Neugarmssiel, Oldorf, Schillig, Tettens, Waddewarden atque Wiarden pertinent.

Historia
--------

"Wanga" pagus iam tempore Caroli Magni primo in actis descriptus est. Postea haec regio a comitibus Oldenburgensibus regnata est. Annis 1810 ad 1813 ad Primum Imperium Francicum pertinuit. Ab anno 1815 Wangerland iterum ad Magnum Ducatum Oldenburgensem traditum est, qui post annum 1918 res publica factus est. Anno 1933 Wangerland - tum primo commune unicum - pars novi Circuli Frisici factum est. Ab anno 1946 ad Saxoniam Inferiorem pertinet, anno 1948 commune Wangerland dissolutum, sed anno 1972 iterum e communibus Hohenkirchen, Hooksiel, Minsen, Tettens atque Waddewarden conditum est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Wangerland** spectant. |

* www.wangerland-online.de
*Vide etiam paginam discretivam:* Zosimus

**Zosimus** (natus in Syria aut Palaestina secunda parte saeculi V; obiit initio saeculi VI) fuit rerum gestarum scriptor Graecus. Opus eius in sex libris de historia Romae disserit ab Augusto usque ad annum 410. Vixit sub regno Anastasii I (491-518). Comitem esse eum Photius fert et advocatum thesauri imperialis.

Opus
----

*Historia nova* Zosimi opus eius notum solum, in quo ille paganus rationem de lapsu imperii Romani produxit. Primi libri sunt collationes scriptorum veterum (ut Dexippi, Eunapii, Olympiodori): primus liber vero eventus sub imperatoribus ex Augusto ad Diocletianum disserit; secundus, tertius, et quartus spatium temporis de Constantio Chloro Galerioque ad excessum Theodosii I tractat; quintus et sextus spatium 395 ad 410, cum Priscus Attalus depugnatus est. Ad haec tempora utilissimum est ex eis operibus quae non sint ecclesiastica. Ut videtur, opus non perfectum est. Scriptum est 498-518.

Photius modum dicendi clarum et purum et succinctum arbitratur; alii confusas eius rationes, utiles solum quoad alios locos ex historiis perditis conservaret.

Vita
----

Nihil de vita Zosimi notus est, praeterea Zosimum iuri studuisse et advocatus fisci fuisse. Religione fuit paganus.

Bibliographia
-------------

* Adolf Lippold, "Zosimos" in *Der Kleine Pauly. Lexikon der Antike*, Vol. 5, Pag. 1562–1564.

Nexus externi
-------------

* Historia libri manu scripti *Historia Nova*
* De Zosimo in *The Catholic Encyclopedia: an international work of reference* (Novi Eboraci: Appleton, 1907–1914) **(Anglice)**
Wikidata Universitas Bernensis
Res apud Vicidata repertae:Universitas Bernensis: logotypusUniversitas Bernensis: logotypus
Universitas litterarum, universitas publica, editrix aperta  
*Civitas*: Helvetia  
*Locus*: 46°57′0″N 7°26′13″E  
*Situs*: Berna
**Rectio**

Situs interretialis  
*Praetorium*: Main building of the University of Berne;
**Origo**

*Inceptio*: 1834  

**Tabula aut despectus**

Universitas Bernensis: imagoUniversitas Bernensis: imago

Universitas Bernensis
 **Universitas Bernensis** est universitas helvetica Bernae anno 1834 condita.

Historia
--------

Universitas ab administratione pagi Bernensis recta est usque ad 1996.

Aedificium maius universitatis super vallum urbis (germanice *Grosse Schanze*) et stationem ferriviae anno 1903 constructum est.

Facultates
----------

Universitatis Bernensis facultates sunt:

* Facultas theologiae
* Facultas iuris
* Facultas scientiarum oeconomiae et rerum societatis
* Facultas medicinae
* Facultas medicinae animalium
* Facultas scientiarum historiae
* Facultas philosophiae
* Facultas scientiarum naturae

Institutiones
-------------

* Insula Valetudinarium
* Observatorium Zimmerwald

Notae
-----

1. ↑  "Universitatis Bernensis" (cas. gen.): epistula

Nexus externi
-------------

* Universitatis Bernensis pagina interretialis
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Puer ut miles et puella ut regina vestiti delectationes petunt.
**Quaestio bellariorum** (Anglice *trick or treat* 'sutela sive cuppedia') est mos Vesperi Sanctorum, cum pueri domos accedant cuppediasque petant. Qui mos, ex Hibernia exortus, hodie in pluribus terris agitur. Loci varii aliter celebrare possunt, et usus per historiam mutatus est.

Historia
--------

In Irlandia Cambriaque post nonum saeculum homines Christiani facti sunt, et feria Samhain (Cambrice 'November') facies religiosae facta sunt, in qua gens mendicavit. Postea nuces, bacas, nummosque a pueris errabundis poscebantur. Hic usus in Civitates Foederatas cum advenis hibernicis undevicesimo saeculo venit et abhinc agitur.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.
2. ↑  De historia apud Historia.com. (Anglice).
**Qualis rex, talis grex** est dictum adscriptum Alphonso I, regi Neapolis et Siciliae, qui cives dixit facile ad mores principum verti. Quam opinionem hoc disticho claudicanti protulit:

*Qualis rex, talis grex, si bene rex, bene vult grex.*
*Mutua sic regem cura gregemque beat.*
Quem humanum aemulandi amorem etiam his versibus exhibet:

*Forte cubos primum posuit cum futilis abbas,*
*Tunc sese monachi ludere iure putant.*
Quod dictum hoc proverbium mediaevale repetere videtur:

*Dum abbas apponit tesseras, ludunt monachi.*
*Qualis rex, talis grex* est re vera topos vel locus communis, qui repetitiones paulo variantes habet, sicut *qualis grex, talis et pastor*. Eadem opinio apud Petronium (*Satyricon* 58) invenitur, quo in loco Encolpius et Giton, servus eius, quod male morati essent, reprehenduntur:

*Qualis dominus, talis et servus.*
Iam Cicero (*Fam.* 1.9.12) Platonem laudans dicit

*quales in re publica principes essent, talis reliquos solere esse civis.*
Plato autem (*Rep* VIII 563c) proverbium quoddam significans dicit canes similes dominae fieri:

αἵ τε κύνες ... οἷαίπερ αἱ δέσποιναι γίγνονται.
Quod proverbium accuratius in scholio ad locum scripto profertur:

οἵαπερ ἡ δέσποινα, τοία χἠ κύων ('qualis domina, talis et canis femina')
cuius initium a Cicerone repetitur ac confirmatur.

Notae
-----

1. ↑  *Itinerarium Constantini Germanici*, p. 366
2. ↑  Cic. *Att.* 5.11.5.

 Eget haec commentatio nexum Wikidata. Quem adde si potes.
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

Angiomyolipomata hic utriusque renis. Tomographia intra parenchymatibus *hypodensitates* rotundas, pingui causa ("-lipoma") ostendit.
**Angiomyolipoma** est renium tumor benignus frequentissimus. Rarissime angiomyolipomata hepatis observantur. Quamquam benigna, angiolipomata fieri potest maiora, ut etiam functio organi impediri potest. Praeterea vasa tumoris sanguinea dilatare et etiam rumpere possunt.

Saepe angiomyolipoma renis nulla symptomata ostendit.

Nexus angiomyolipomatum cum morbo sclerosis tuberosae notus est, at etiam nexus cum lymphangioleiomyomatosie, neurofibromatose typo 1, et morbo von Hippel et Lindau descripti sunt. Insuper mutatio genetica et geni TSC1 (harmartini) vel TSC2 (tuberini) angiomyolipomata causant.

Epidemiologia
-------------

Angiomyolipomate renis affectae sunt imprimis feminae supra 60 annos natae.

Pathologia
----------

Angiomyolipoma est tumor mesenchymalis. Attribuitur familiae neoplasmatum, tumorum cellularum epithelioidearum perivascularium (sive PEComatum), quorum tumores compositi sunt ex cellulis epithelioideis (sive cellulis fusiformibus). Nomen angiomyolipomatis ad vicinitatem vasorum sanguineorum ("angio-"), ad expressionem indicatorum molecularium immunitatis musculorum levium ("myo-"), ad praesentiam substantiarum lipidarum ("-lip-"), et classificationem tumoris ("-oma") refert.

Notae
-----

1. ↑  Jinzaki M. Silverman S. G. Akita H. Nagashima Y. Mikami S. Oya M. (Iun 2014). "Renal angiomyolipoma: a radiological classification and update on recent developments in diagnosis and management". *Abdominal imaging* **39** (3): 588-604  doi:10.1007/s00261-014-0083-3
2. ↑  Petrolla A. A. Xin W. (Oct 2008). "Hepatic angiomyolipoma". *Archives of pathology & laboratory medicine* **132** (10): 1679-82  doi:10.5858/2008-132-1679-HA
3. ↑  Caliò A. Brunelli M. Segala D. Zamboni G. Bonetti F. Pea M. Martignoni G. (Ian). "Angiomyolipoma of the kidney: from simple hamartoma to complex tumour". *2021* **53** (1): 129-40  doi:10.1016/j.pathol.2020.08.008

Nexus externi
-------------

* *my.clevelandclinic.org* de angiomyolipomate **(Anglice)**
Wikidata Universitas Catholica Lovaniensis (UCLouvain)
Res apud Vicidata repertae:Universitas Catholica Lovaniensis (UCLouvain): sigillumUniversitas Catholica Lovaniensis (UCLouvain): sigillumUniversitas Catholica Lovaniensis (UCLouvain): logotypusUniversitas Catholica Lovaniensis (UCLouvain): logotypus
Catholic university  
*Civitas*: Belgica  
*Locus*: 50°40′11″N 4°36′56″E  
*Situs*: Novum Lovanium
**Rectio**

*Rector*: Vincent Blondel  
Situs interretialis  
*Praetorium*: Novum Lovanium;
**Origo**

*Inceptio*: 1970  

**Tabula aut despectus**

Universitas Catholica Lovaniensis (UCLouvain): imagoUniversitas Catholica Lovaniensis (UCLouvain): imago
**Universitas Catholica Lovaniensis**, Francogallice *Université catholique de Louvain* acronymo **UCL** (recenter etiam **UCLouvain**) est pars francophona Universitatis Catholicae Lovaniensis anno 1968 in duas universitates divisae. Universitas pristina condita est anno 1834 ab espiscopis catholicis Belgicis in urbe Mechliniae cum licentia papae Gregorii XVI data per breve 13 decembris 1833 et postea anno 1835 migravit in urbem Lovanium. Anno 1968 pars francophona expulsa a novis legibus linguisticis, Novum Lovanium migrare coacta est (facultas medicinae Bruxellas), cum pars batavophona Lovanii remanserit. (De origine, fundatione et historia universitatis annis 1835-1968 vide hanc paginam.)

UCLouvain anno 2018 Universitatem Sancti Ludovici Bruxellis accepit.

Notae
-----

1. ↑  Vide verba brevis in pagina Universitas Catholica Lovaniensis.

Nexus interni
-------------

* Universitas Catholica Lovaniensis (KUL)
* Bibliotheca Universitaria Lovaniensis


|  |  |
| --- | --- |
|  | **Vicimedia Communia** plura habent quae ad **UCLouvain** spectant. |

Universitates Belgicae

|  |  |
| --- | --- |
|  |  |
| 

|  |  |
| --- | --- |
| Universitates sermonis Batavi | **ANTVERPIAE** : Universitas Antverpiensis · KUL campus Antverpiae • **BRUXELLIS** : Universitas Libera Bruxellensis (VUB) · KUL campus Bruxellarum • **GANDAVI** : Universitas Gandavensis · KUL campus Gandavi • **HASSELETI** : Universitas Hasseletensis • **LOVANII** : Universitas Catholica Lovaniensis (KUL) • **CORTORIACI** : KUL campus Cortoriaci |
| Universitates sermonis Francogallici | **BRUXELLIS** : UCLouvain campus Sancti Ludovici Bruxellis · Universitas Libera Bruxellensis (ULB) · UCLouvain campus Woluae · UCLouvain campus Sancti Aegidii • **CAROLOREGII :**  UCLouvain campus Caroloregii • **GEMBLACI :**  Universitas Leodiensis campus Gemblaci (Facultas agronomica Gemblacensis) • **LEODII** : Universitas Leodiensis • **NOVI LOVANII :** Universitas Catholica Lovaniensis (UCLouvain) • **MONTIBUS :** UCLouvain FUCaM · Universitas Montensis • **NAMURCI :** Universitas Namurcensis · UCLouvain campus Namurci • **TURNACI :** UCLouvain campus Turnaci |

 |
|  |
Wikidata Curia Maior
Res apud Vicidata repertae:Curia Maior: insigneCuria Maior: insigne
*Civitas*: Italia  
*Locus*: 45°47′0″N 6°58′0″E  
*Numerus incolarum*: 2 779  
*Zona horaria*: UTC+1, UTC+2  
Situs interretialis  
*Nomen officiale*: Courmayeur
**Gestio**

*Procuratio superior*: Vallis Augustana  

**Geographia**

*Superficies*: 209.61 chiliometrum quadratum  
*Territoria finitima*: Sala, Moriacium, Fanum Sancti Remigii, Tuillia Salassorum, Prata ad Sanctum Desiderium, Burgus Sancti Mauritii, Campus Munitus, Condominium-Mons Iugi, Ursiores, Fanum Sancti Gervasii ad Balnea  

**Coniunctiones urbium**

*Urbes gemellae*: Campus Munitus  

**Tabula aut despectus**

Curia Maior: situsCuria Maior: situs

*Vide etiam paginam fere homonymam:* Curtis Maior

**Curia Maior** (seu *Curtis Maior*, olim fortasse *Auri Fodinae*) (hodie vulgo *Courmayeur*, *Cormaggiore*, *Cormaiore* a 1939 usque ad 1946) est oppidum Italiae et municipium, circiter 2 900 incolarum, in Libera Regione Valle Augustana situm. Incolae *Curiamaiorenses* appellantur.

Insigne
-------

* Municipium Italiae*Municipium Italiae*

Fractiones
----------

Dolonne (Dolénna), Entrelevie (Éntrelvie), Entrèves (Éntréve), La Palud (La Palù), Larzey (Lo Lazèi), La Saxe (La Saha), La Villette (La Veletta), Villair Dessous (Lo Velé-Dézó), Villair Dessus (Lo Velé-Damón)

Municipia finitima
------------------

* Burgus Sancti Mauritii (FR-73),
* Campus Munitus (FR-74),
* Sala (Vallis Augustana) (hodie vulgo *La Salle*),
* Tuillia Salassorum (seu Thuilia) (hodie vulgo *La Thuile*),
* Condominium-Mons Iugi (FR-74),
* Moriacium (deinde Morgentia ac Morgentium) (hodie vulgo *Morgex*),
* Ursiores (CH-VS),
* Prata ad Sanctum Desiderium (olim fortasse Araebrigium) (hodie vulgo *Pré-Saint-Didier*),
* Fanum Sancti Gervasii ad Balnea (FR-74),
* Fanum Sancti Remigii.

Nexus interni
-------------

* Vallis Augustana,
* Augusta Praetoria.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Curiam Maiorem** spectant. |

Pinacotheca
-----------

* Collocatio finium Municipii Curiae Maioris in Libera Regione Vallis Augustanae.Collocatio finium Municipii Curiae Maioris in Libera Regione Vallis Augustanae.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Vol V, Torino 1839
2. ↑
3. ↑
***Warhammer Fantasy*** est mundus fantasticus, in quo ludi tam personarum quam proeliorum cum miniaturiis siti sunt. Etiam permulti libri et mythistoriae scriptae sunt de hoc mundo. Hic mundus est semper sub periculo Chaos, qui temptat continenter mundum capere et incolas delere. Ita mundus est semper in pugna inter malum et bonum. Mundus est incolatus a permultis gentibus (nani, alfi, homines, etc.) quae sunt etiam in aliis mundis fantasticis, simul in Terra Media.

Gentes et exercitus
-------------------

* Imperium
* Bretonnia
* Kislev
* Canes Belli seu mercenarii
* Alfi Alti
* Alfi Silvani
* Alfi Nigri
* Homines Lacerti
* Milites Chaos
* Nani
* Nani Chaos
* Skaven
* Comites Vampyri et Reges Funerarii
* Orci et Goblines

Terrae
------

Mundus Warhammer est divisus in partes varias, in quibus regna creata sunt.

### Vetus Mundus

* Regna Hominum:
	+ Kislev
	+ Imperium
	+ Bretonnia
	+ Estalia
	+ Tilea
	+ Arabia
	+ Norsca
	+ Albion
* Sylvania, regnum comitum Vampyrorum.
* Athel Loren, regnum Alforum Silvestrorum.

### Novus Mundus

* Lustria
* Nagaroth
* Ulthuan

### Ultra terras mundorum Novi et Veteris

* Cathay et Nippon
* Terrae Meridionales
* Ind
* Khemri
* Chaos deserta

Nexus interni
-------------

* Legendarium Tolkien et Terra Media
* Warhammer
Wikidata Ruth St. Denis
Res apud Vicidata repertae:
*Nativitas*: 20 Ianuarii 1879; Novarcum  
*Obitus*: 21 Iulii 1968; Hyatt Place Dubai Al Rigga  
*Patria*: Civitates Foederatae Americae  

**Officium**

*Munus*: choreographer, Artifex, dancer  
*Patronus*: Adelphi University
**Familia**

*Coniunx*: Ted Shawn  

**Memoria**

*Laurae*: Capezio Dance Award  

Ruth Saint Denis 1910.
**Ruth Saint Denis** (nata *Ruth Saint Dennis* die 20 Ianuarii 1879 Novarci/Nova Caesarea, mortua 21 Iulii 1968 Ruscisilvae) saltatrix, choreographica atque paedagoga Americana erat.

Vita
----

Nata in fundo parvao Novae Caesareae Ruth a matre saltando erudita est. Ab anno 1894 coram publico - initio parvo - saltavit. Anno 1904 deos Aegypti, praesertim Isiden cognovit et modo Aegyptico et orientali saltare coepit, quo postea celeberrima facta est. Ab anno 1905 sola se publico praebuit. Primum spectaculum *Radha* nominatum est. Quod fabulam Krishnae mortalem puellam amantem rettulit. Anno 1911 saltatorem Ted Shawn (1891 - 1972) cognovit, quocum saltationes orientales praebebat.

Ruth St. Denis una cum Ted Shawn vestibus orientalibus velati.
Die 12 Decembris 1912 spectaculum saltandi *Egypta* in urbe Novo Eboraco prima in scaenam missum est. Anno 1914 St. Denis Shawn nupsit et postero anno scholam saltationis (*Denishawn School of Dancing and Related Arts*) aperuit. Inter discipulos et Martha Graham postea celeberrima erat. Etiam societates cinematographicae Ruscisilvae actores actricesque in hanc scholam mittebant. Anno 1916 choreographiam fecit pelliculae *Intolerance* moderatoris cinematographici David Wark Griffith. Anno 1925/26 iter magnum per Orientem fecit. Anno 1939 autobiograhiam composuit. Anno 1940 schola dissoluta erat. Sed Ruth coram publico saltare perrexit, 1942 Ruscisilvam movit. Anno 1966 ultimo saltavit in spectaculo publico.

Opera
-----

* 1932, *Lotus light. Poems*, Houghton Mifflin, Novum Eboracum.
* 1905, *Radha. An East Indian idyl, a Hindoo play in one act without words*, Novum Eboracum.
* 1939, *Unfinished life. An autobiography*, Dance Horizons, Novum Eboracum.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ruth St. Denis** spectant. |

* ruthstdenis.org (lingua Anglica).
* Pagina vitam Ruth Saint Denis describens (lingua Anglica.)
* Imagines photographicae saltatorum Ruth Saint Denis.
* Ruth St. Denis anno 1932 saltans apud youtube.
* Collectio imaginum photographicarum scholae Denishawn apud flickr.com
* Imagines apud digitalgallery.nypl.org